DOM ZA STARIJE I NEMOĆNE OSOBE POŽEGA

Dr.Filipa Potrebice 2a

34000 Požega

KLASA: 372-01/20-01/2

URBROJ: 2177/01-10-03/01-20-2

Požega, 08.01.2020.

Temeljem članka 6. Zakona o zakupu i kupoprodaji poslovnog prostora (N.N.125/11, 64/15, 112/18), članka.39. Statuta Doma za starije i nemoćne osobe Požega od dana 03.11.2014.godine i Izmjena i dopuna Statuta Doma za starije i nemoćne osobe Požega od 29.12.2015.godine, članka 39. Statuta Doma za starije i nemoćne osobe Požega od dana 03.11.2014.godine i Odluke o raspisivanju javnog natječaja za davanje u zakup poslovnog prostora KLASA: 372-01/20-01/2, URBROJ: 2177/01-10-03/01-20-1 od 08.01.2020. godine Dom za starije i nemoćne osobe Požega, objavljuje

**JAVNI POZIV ZA PODNOŠENJE PONUDA ZA ZAKUP POSLOVNOG PROSTORA**

1. Predmet zakupa su dijelovi poslovnog prostora Doma za starije i nemoćne osobe Požega, na adresi Dr.Filipa Potrebice 2a, 34000 Požega, koji se nalaze:

1.1. u prizemlju zgrade, u holu na glavnom ulazu u zgradu ukupne površine od 1,50 m 2, u svrhu postavljanja 1 (jednog) automata za tople napitke.

1.2. na I.katu pokraj stepenica, ukupne površine 1,50 m 2, u svrhu postavljanja 1 (jednog) automata za tople napitke.

**Početna mjesečna zakupnina za oba automata zajedno iznosi 750,00 kuna.**

U mjesečnu zakupninu uračunati su svi režijski troškovi korištenja poslovnog prostora.

2. Uvjeti:

- poslovni prostor daje se u zakup u viđenom stanju na dan primopredaje u dijelu koji je potreban

za postavljanje uređaja,

- zakupnik će uz suglasnost Doma za starije i nemoćne osobe Požega o svom trošku izvesti sve radove potrebne za osiguranje priključka na električnu i vodovodnu mrežu i postavljanje uređaja,

- poslovni prostor daje se u zakup na vrijeme od 5 godina s mogućnošću obostranog raskida uz

otkazni rok od 1 mjesec,

- ugovor o zakupu sklopit će se u pisanoj formi,

- u slučaju adaptacije, sanacije i drugih zahvata u poslovnom prostoru, Dom za starije i nemoćne osobe Požega zadržava pravo da na trošak zakupnika zatraži privremeno uklanjanje uređaja iz poslovnog prostora ili preseljenje na drugo mjesto unutar Doma za starije i nemoćne osobe Požega, pri čemu zakupnik nema pravo tražiti povrat uloženih sredstava po toj osnovi.

3. Ponuda se podnosi za jednu lokaciju, a mora sadržavati:

- podatke o ponuditelju (ime i prezime, odnosno naziv tvrtke, adresa i sjedište, OIB, osoba

ovlaštena za zastupanje, te IBAN broj),

- ime i prezime osobe za kontakt, broj telefona i e-mail,

- brojkama i slovima točno ispisan iznos mjesečne zakupnine u kunama, za

ponuđenu lokaciju/automat.

Uz ponudu je potrebno dostaviti:

- domaće pravne i fizičke osobe dužne su priložiti izvornik ili ovjerenu presliku potvrde o plaćenim

porezima i doprinosima, koja ne smije biti starija od 60 dana,

- domaće fizičke osobe su dužne priložiti presliku važeće osobne iskaznice, a strane fizičke osobe

presliku putovnice,

- domaće pravne osobe moraju priložiti izvadak iz sudskog registra, a strane pravne osobe

izvadak iz domicilnog registra s ovjerenim prijevodom sudskog tumača na hrvatski jezik,

- ponuditelji koji se pozivaju na pravo prednosti osim gore navedenih dokumenata moraju dostaviti

potvrdu Ministarstva obrane, odnosno Ministarstva unutarnjih poslova te potvrdu Hrvatskog

zavoda za mirovinsko osiguranje iz koje je vidljivo da osoba koja se poziva na pravo prvenstva

nije korisnik mirovine ostvarene temeljem Zakona o pravima hrvatskih branitelja iz Domovinskog

rata i članova njihovih obitelji. Potvrde ne smiju biti starije od 6 mjeseci.

4. Pravo sudjelovanja u natječaju imaju pravne i fizičke osobe registrirane za obavljanje

predmetne djelatnosti.

5. Pravo prednosti sklapanja ugovora o zakupu sa najvišim ponuđenim iznosom zakupnine imaju

osobe koje to pravo ostvaruju prema Zakonu o hrvatskim braniteljima iz Domovinskog rata i članovima njihovih obitelji (N.N.121/17 i 98/19), ako se te osobe u svojoj prijavi na natječaj pozovu na ovo pravo, ako ispunjavaju uvjete iz natječaja, uvjete iz Zakona o zakupu i kupoprodaji poslovnog prostora (N.N.125/11, 64/15, 112/18) i prihvate najviši ponuđeni iznos zakupnine.

**6. Ponude treba dostaviti u roku 8 dana od dana objave javnog poziva u zatvorenoj omotnici, na adresu:**

Dom za starije i nemoćne osobe Požega**, s naznakom: „ Za natječaj za zakup poslovnog prostora – ne otvaraj “ i adresom ponuditelja.**

7. Najboljim ponuditeljem smatrat će se ponuditelj koji ponudi najvišu cijenu.

U slučaju odustajanja prvog najboljeg ponuditelja najboljim ponuditeljem smatrat će se slijedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Ukoliko pristignu dvije identične potpune ponude, s istim iznosom ponuđene ugovorne cijene, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju. Zakašnjele i nepotpune ponude se neće razmatrati.

O odabiru najpovoljnije ponude, pisanim putem, bit će obaviješteni svi ponuditelji.

8. Dom za starije i nemoćne osobe Požega zadržava pravo odbiti ponudu, ili poništiti

postupak za javno prikupljanje ponuda i pri tome ne snosi materijalnu ili drugu odgovornost prema

ponuditeljima, niti ima obvezu obavijestiti ih o razlozima za takav postupak.

U Požegi, 08.01.2020. godine

Dom za starije i nemoćne osobe Požega